.cat
.cat on katalaani keele ja kultuuri jaoks loodud tippdomeen. See oli esimene keelekeskne, 2005. aastal loodud ja 2006. aastal kasutusele võetud tippdomeen ning selle rahastajaks ja toimetajaks on Fundacio puntCAT. Enne .cat domeeni kasutusele võtmist kasutasid katalaanid vastavalt asukohamaale erinevaid tippdomeene, nt .es, .ad, .fr, .it. Mais 2012 oli tippdomeeni .cat all registreeritud üle 53 000 domeeni.